cyanic-selkie/wikianc huggingface dataset:
แก้ว (พรรณไม้)
ลักษณะทางพฤกษศาสตร์
แก้วเป็นพรรณไม้ยืนต้นขนาดเล็กถึงขนาดกลางลำต้นมีความสูงประมาณ 5-10 เมตร เปลือกลำต้นสีขาวปนเทา ลำต้นแตกเป็นสะเก็ดเป็นร่องตามยาว การแตกกิ่งก้านของทรงพุ่มไม่ค่อยเป็นระเบียบ ใบออกเป็นช่อเป็นแผง ออกใบเรียงสลับกัน ช่อหนึ่งประกอบด้วยใบย่อยประมาณ 4-8 ใบ ใบเป็นมันสีเขียวเข้ม ขยี้ดูจะมีกลิ่นฉุนแรงขอบใบเรียบเป็นคลื่นเล็กน้อย ขนาดของใบกว้างประมาณ 2-4 เซนติเมตร ยาวประมาณ3-6 เซนติเมตรออกดอกเป็นช่อใหญ่ ช่อสั้นออกตามปลายกิ่งหรือยอด ช่อหนึ่งมีดอกประมาณ 5-10 ดอก แต่ละดอกมีกลีบดอก 5 กลีบ ดอกสีขาว กลิ่นหอม ดอกบานเต็มที่กว้างประมาณ 2-3 เซนติเมตร ผลรูปไข่ รีปลายทู่ มีสีส้ม ภายในมีเมล็ด 1-2 เมล็ด
การกระจายพันธุ์
แก้วมีถิ่นกำเนิดจากเอเชียใต้ เอเชียตะวันออกเฉียงใต้ จีน และออสเตรเลีย มันสามารถปรับตัวเข้ากับสภาพอากาศในทางตอนใต้ของสหรัฐอเมริกาได้
การปลูกเลี้ยง
สามารถแบ่งเป็น 2 วิธี
การดูแลรักษา
ต้องการน้ำปริมาณปานกลาง ควรให้น้ำ 3 - 5 วัน / ครั้ง ชอบดินร่วนซุย หรือดินร่วนทราย ต้องการแสงแดดจัด ใส่ปุ๋ยคอกหรือปุ๋ยหมัก อัตรา 1 - 2 กิโลกรัม/ต้น ใส่ปีละ 4 - 6 ครั้ง หรือใช้ปุ๋ยวิทยาศาสตร์ สูตร 15-15-15 อัตรา 200- 300 กรัม/ต้น ใส่ปีละ 4 - 6 ครั้ง ไม่ค่อยมีปัญหาเรื่องโรคและแมลง เพราะเป็นไม้ที่มึความทนทานต่อสภาพธรรมชาติพอสมควร ขยายพันธ์โดยการเพาะเมล็ดและการตอน
วรรณกรรม
แก้วปรากฏในวรรณกรรมเรื่อง นิราศธารทองแดง พระนิพนธ์เจ้าฟ้าธรรมาธิเบศร กล้วยไม้ห้อยต่ำเตี้ย
นมตำเลียเรี่ยทางไป
หอมหวังวังเวงใจ
ว่ากลิ่นแก้วแล้วเรียมเหลียว
ความเชื่อ
คนไทยโบราณเชื่อว่า บ้านใดปลูกต้นแก้วไว้ประจำบ้านจะทำให้คนในบ้านมีความดี มีคุณค่าสูง เพราะคำว่า แก้ว นั้นหมายถึง สิ่งที่ดีมีค่าสูงเป็นที่นับถือบูชาของบุคคลทั่วไปซึ่งโบราณได้เปรียบเทียบของที่มีค่าสูงนี้เสมือนดั่งดวงแก้ว นอกจากนี้คนโบราณยังมีความเชื่ออีกว่า บ้านใดปลูกต้นแก้วไว้ประจำบ้านจะทำให้เป็นคนที่มีจิตใจบริสุทธิ์ มีความเบิกบาน เพราะแก้วคือความใสสะอาดความสดใสนอกจากนี้ดอกแก้วยังมีสีขาวสะอาดสดใสมีกลิ่นหอมนวลไปไกลและยังนำดอกแก้วไปใช้ในพิธีบูชาพระในพิธีทางศาสนาได้เป็นสิริมงคลยิ่งอีกด้วย
เพื่อเป็นสิริมงคลแก่บ้านและผู้อาศัย ควรปลูกต้นแก้วไว้ทางทิศตะวันออก ผู้ปลูกควรปลูกในวันพุธ เพราะโบราณเชื่อว่าการปลูกไม้เอาประโยชน์ทั่วไปทางดอกให้ปลูกในวันพุธ
วอตเดอะเวิลด์นีดส์นาวอีสเลิฟ
"วอตเดอะเวิลด์นีดส์นาวอีสเลิฟ" (What the World Needs Now Is Love) เป็นเพลงที่มีชื่อเสียงในปี ค.ศ. 1965 ประพันธ์เนื้อร้องโดยฮอล เดวิดและดนตรีประพันธ์โดยเบิร์ต แบแคแร็ก ทำให้มีชื่อเสียงอีกทั้งยังบันทึกเสียงครั้งแรกโดยแจ็กกี ดีแชนนอน ออกขายเมื่อวันที่ 15 เมษายน ค.ศ. 1965 กับสังกัดอิมพีเรียล ซึ่งก่อนหน้านี้จะออกกับค่ายลิเบอร์ตี้ค่ายพี่น้อง ในก่อนหน้านี้ 1 เดือน แต่ก็ถูกยกเลิกไป เพลงติดอันดับ 7 ในสหรัฐอเมริกา ในเดือนพฤษภาคม ในปีนั้น
ประวัติการบันทึกเสียง
เพลงนี้เดิมทีจะแต่งให้ดิออน วอร์วิก แต่ก็ได้ปฏิเสธไปในเวลานั้น แต่ต่อมาเธอก็ได้บันทึกเสียงเพลงนี้ในอัลบั้มชุด Here Where There Is Love สำหรับในเวอร์ชันของดีแชนนอน บันทึกเสียงเมื่อวันที่ 23 มีนาคม ค.ศ. 1965 ที่เบลซาวด์สตูดิโอในนิวยอร์ก
เพลงนี้มีการนำมาขับร้องในการแสดงสด โดยศิลปินมากมายมากกว่า 100 ศิลปิน รวมถึง เดอะสเตเพิลซิงเกอร์ส, จูดี การ์แลนด์, ไวนอนนา จัดด์, เดอะซูพรีมส์, แม็กคอย ไทเนอร์, แบร์รี แมนิโลว์, เอ็ด เอเมส, สตีฟ ไทเรล, ลูเธอร์ แวนดรอส, แอนเดรีย รอส, ไอมี มานน์ และริก แอสต์ลีย์ และยังติดบนอันดับเพลงคันทรีโดย รอน ชอว์ ในช่วงปลายคริสต์ทศวรรษ 1970
ธารน้ำแข็งเทย์เลอร์
ธารน้ำแข็งเทย์เลอร์ (Taylor Glacier) เป็นธารน้ำแข็งในทวีปแอนตาร์กติกาที่มีความยาวราว 54 กิโลเมตรที่ไหลจากที่ราบสูงของวิกตอเรียแลนด์ไปยังปลายด้านตะวันตกของหุบเขาเทย์เลอร์ทางตอนเหนือของเนินคูครีและทางตอนใต้ของเทือกเขาแอสการ์ด ตอนกลางของธารน้ำแข็งทางตอนเหนือจรดอินแลนด์ฟอตส์และทางตอนใต้เป็นหุบเขาบีคอน
โรเบิร์ต เรดฟอร์ด
ชาลส์ โรเบิร์ต เรดฟอร์ด จูเนียร์ (Charles Robert Redford Jr., เกิดเมื่อวันที่ 18 สิงหาคม ค.ศ. 1936) เป็นนักแสดง, ผู้กำกับภาพยนตร์ และนักเคลื่อนไหวชาวอเมริกัน ได้รับการยอมรับให้เป็นหนึ่งในนักแสดงชายที่ประสบความสำเร็จอย่างสูงในวงการภาพยนตร์ฮอลลีวูด โดยเคยได้รับรางวัลใหญ่อย่างรางวัลออสการ์, รางวัลลูกโลกทองคำ, รางวัลแบฟตา รวมถึงเหรียญอิสรภาพประธานาธิบดี อีกทั้งยังยังเป็นที่รู้จักในฐานะผู้ให้การสนับสนุนภาพยนตร์อิสระ โดยเป็นผู้ก่อตั้ง สถาบันซันแดนซ์ ซึ่งเป็นผู้จัดงานเทศกาลภาพยนตร์ซันแดนซ์ ขึ้นในปี ค.ศ. 1981 โดย นิตยสารไทม์ ได้เคยจัดอันดับให้เขาอยู่ใน 100 บุคคลที่ทรงอิทธิพลที่สุดของโลก (ไทม์ 100) ในปี ค.ศ. 2014
ประวัติ
โรเบิร์ต เรดฟอร์ด มีชื่อจริงว่า ชาร์ลส โรเบิร์ต เรดฟอร์ด จูเนียร์ เกิดที่แคลิฟอร์เนีย ในปี 1937 ในสมัยเด็กเขามีความสามารถทางด้านกีฬา ซึ่งได้ทุนการศึกษาสำหรับนักกีฬาเบสบอล จากมหาวิทยาลัยโคโลราโด แต่ด้วยความชอบดื่มเหล้าจึงถูกไล่ออกจากมหาวิทยาลัย หลังจากนั้น เขาทำงานเป็นคนงานขุดเจาะน้ำมันอยู่ระยะหนึ่ง แล้วจึงทางไปปารีส แต่ก็เสียเวลาไปกับการท่องเที่ยวยุโรป ต่อมาในปี 1958 เขาได้รู้จักและแต่งงานกับ โลล่า ฌอง แวน แวเกเนน เธอได้สนับสนุนให้เขาเรียนวาดรูปต่อที่นิวยอร์ก แต่เขากลับไปลงเรียนวิชาการแสดงแทน
จนในปี 1959 เขาได้แสดงในละครบรอดเวย์ เรื่อง Tall Story แต่ได้รับบทเล็กๆ แต่ถือเป็นจุดเริ่มต้นทางการแสดง และยังได้ปรากฏตัวตามรายการโทรทัศน์หลาย ๆ รายการ และได้แสดงในภาพยนตร์เรื่องแรกคือ War Hunt (1962) แต่ผลงานที่เริ่มสร้างชื่อให้กับเขาเห็นจะเป็นละครบรอดเวย์ เรื่อง Barefoot in the Park (1963) ต่อมา โดยในปี 1965 เขาก็ได้แสดง ภาพยนตร์ เรื่อง Situation Serious But Not Hopeless และเรื่อง Inside Daisy Clover แล้วตามมาด้วยเรื่อง The Chase และ This Property Is Condemned แต่ก็ยังไม่ประสบความสำเร็จเท่าที่ควร เขาได้เดินทางไปยุโรปอีกครั้ง จนต่อมา เขาได้รับข้อเสนอให้แสดงภาพยนตร์เรื่อง Barefoot in the Park ซึ่งเป็นดัดแปลงจากละครเวทีที่เขาเคยแสดง ภาพยนตร์เรื่องนี้ออกฉายในปี 1967 และได้รับเสียงชื่นชมเป็นอย่างมาก
โรเบิร์ต เรดฟอร์ดเคยต้องขึ้นศาล ที่ไม่ทำตามสัญญา ไม่ยอมแสดงภาพยนตร์เรื่อง เดอะแกรดูเอท พิษรักแรงสวาท และ Rosemary’s Baby แต่กลับ ไปแสดงเรื่อง Blue แทน จนถูกฟ้องร้องเป็นเรื่องเป็นราว แต่ต่อมาเขาได้รับบบท คิด ใน สองสิงห์ชาติไอ้เสือ ในปี 1969 ซึ่งนับเป็นความสำเร็จดี ภาพยนตร์ 2 เรื่องต่อมา คือ Tell Them Willy Boy Is Here และ The Downhill Racer ก็ได้รับคำชมจากนักวิจารณ์ที่ดี แต่ในปีต่อ ๆ มาเขากลับล้มเหลวอีก จนกระทั่งในปี 1972 ภาพยนตร์เรื่อง The Candidate และ Jeremiah Johnson ที่เขาแสดง สามารถทำรายได้ค่อนข้างดี ผลงานเรื่องต่อมา คือ The Way We Were ทำให้เขากลับมายืนหยัดได้อย่างมั่นคงอีกครั้ง หลังจากนั้น เขายังได้แสดงนำในภาพยนตร์เรื่อง The Sting ซึ่งเป็นภาพยนตร์ที่ได้รับรางวัลออสการ์ถึงเจ็ดรางวัล รวมทั้งรางวัลภาพยนตร์ยอดเยี่ยมด้วย
จากนั้นก็ได้แสดงภาพยนตร์ที่ประสบความสำเร็จอย่าง The Great Gatsby, The Great Waldo Pepper (1975), Three Days of the Condor (1975), All the President’s Men (1976) (ซึ่งเป็นเรื่องที่เขาสร้างเอง) และเรื่อง A Bridge Too Far (1977) หลังจากนั้นเขาหยุดพักไปสองปี และกลับมาอีกครั้งในภาพยนตร์เรื่อง The Electric Horseman (1979) และ Brubaker (1980) จนในปี 1980 เขาหันไปจับงานด้านการกำกับ โดยเริ่มต้นจากเรื่อง Ordinary People ซึ่งภาพยนตร์เรื่องนี้ได้รับ รางวัลออสการ์ไปถึงสี่รางวัล ในปี 1984 เขาแสดงนำในเรื่อง The Natural แล้วตามด้วยเรื่อง รักที่ริมขอบฟ้า ภาพยนตร์ที่กวาดรางวัลออสการ์ไปถึงแปดตัว
ในปี 1985 โรเบิร์ต เรดฟอร์ด หย่าขาดจากภรรยา ในปีถัดมาเขาได้แสดงนำในเรื่อง Legal Eagles (1986) แต่ไม่ประสบความสำเร็จนัก เขาจึงหันไปรับบทผู้กำกับอีกครั้ง กับเรื่อง The Milagro Beanfield War (1988) และต่อมาในเรื่อง Havana (1990) และ Sneakers (1992) และในปี 1992 เขาได้กำกัลภาพยนตร์เรื่อง A River Runs Through It นำแสดงโดยแบรด พิตต์ เขามีผลงานอีกเรื่อง คือ Indecent Proposal แล้วตามด้วยงานกำกับอีกเรื่องที่นักวิจารณ์ยกย่อง คือ Quiz Show (1994) ต่อมาเขาได้แสดงภาพยนตร์แนวรักโรแมนติคเรื่อง Up Close and Personal (1996) หลังจากนั้น เขารับหน้าที่ทั้งแสดงนำและกำกับเอง ในเรื่อง The Horse Whisperer ซึ่งไม่ค่อยประสบความสำเร็จสักเท่าไร ในปี 2000 เขารับหน้าที่อำนวยการสร้างและกำกับ The Legend of Bagger Vance ที่นำแสดงโดย วิล สมิธ และ แมทท์ เดมอน
ในปี ค.ศ.2014 เรดฟอร์ดมีผลงานภาพยนตร์ซูเปอร์ฮีโร่เรื่องแรก คือ กัปตันอเมริกา: มัจจุราชอหังการ โดยรับบทเป็น อเล็กซานเดอร์ เพียร์ซ เลขาธิการสภาความมั่นคงโลก และเพื่อนสนิทของ นิค ฟิวรี่ (ซามูเอล แอล. แจ็กสัน)
อ้างอิง
1936
โกทีเย
เวาเตอร์ "วอลลี" เดอ บักเกอร์ (Wouter Wally De Backer; เกิด 21 พฤษภาคม 1980) หรือที่รู้จักกันดีในชื่อทางดนตรีของเขา โกทีเย (Gotye) หรือ โกเทียร์ เป็นนักร้อง นักแต่งเพลง และนักดนตรีที่เล่นได้หลายชนิดชาวออสเตรเลียเชื้อสายเบลเยียม ชื่อโกทีเย ("Gotye") นั้นมาจากการสะกดคำอ่านใหม่ ของคำว่า "โกตีเยร์" (Gauthier) คำร่วมเชื้อสายในภาษาฝรั่งเศสกับชื่อเกิดในภาษาดัตช์ของเขา "Wouter" (ตรงกับภาษาอังกฤษวอลเตอร์ "Walter", เขาจึงมีชื่อเล่นคือวอลลี "Wally")
โกทีเยได้ปล่อยสตูดิโออัลบัมจำนวนสามชิ้นด้วยตนเอง และมีหนึ่งอัลบัมที่มีการรีมิกซ์ของเพลงจากอัลบัมสองชิ้นแรกของเขา เขาเป็นสมาชิกผู้ก่อตั้งของวงสามคนแนวอินดี-ป็อป The Basics จากเมลเบิร์น ที่ซึ่งปล่อยอัลบัมด้วยตนเองจำนวนสี่ชิ้นและงานอื่น ๆ อีกมากมายนับตั้งแต่ปี 2002 เสียงร้องของกอทเยได้รับการเปรียบเทียบกับเสียงของ Peter Gabriel และ Sting  ซิงเกิลของโกทีเยเมื่อปี 2011 "Somebody That I Used to Know" ขึ้นเป็นอันดับหนึ่งบน Billboard Hot 100 นับเป็นเพลงของศิลปินออสเตรเลียลำดับที่ห้า และศิลปินที่เกิดในเบลเยียมลำดับที่สอง (ตามจาก The Singing Nun ในปี 1963) เขาชนะรางวัล ARIA Awards จำนวนห้ารางวัล และได้รัยการเสนอชื่อเข้ารับรางวัล MTV EMA for Best Asia and Pacific Act. On 10 February 2013 นอกจากนี้เขายังได้รับรางวัล Grammy Awards สามรางวัลจาก โชว์ใน55th Annual Grammy Awards ได้แก่: เพลงแห่งปี (Record of the Year), การแสดงป็อปดูโอ/กลุ่มยอดเยี่ยม (Best Pop Duo/Group Performance) สำหรับเพลง "Somebody That I Used to Know" และอัลบัมอัลเทอร์นาทีฟยอดเยี่ยม (Best Alternative Music Album) สำหรับอัลบัม Making Mirrors กอทเยเคยกล่าวว่าบางครั้งเขารู้สึก “เขาไม่ได้เป็นนักดนตรีมากเท่าที่เขาเป็นนักคิด” ("less of a musician, more of a tinkerer.") ในบางครั้ง
อิทธิพล
หนังสือพิมพ์ ออสเตรเลียน (Australian) ได้ระบุว่ากอทเยเป็นหนึ่งใน "ชาวออสเตรเลียที่ทรงอิทธิพลที่สุดในสาขาศิลปะ 50 คน" หลัก ๆ แล้วมาจากความสำเร็จล้นหลามจากผลงานเพลง "Somebody That I Used to Know" ของเขา นอกจากนี้ ออสเตรเลียน ยังเรียกขานเพลงนี้ว่าเป็น "หนึ่งในเพลงที่ประสบความสำเร็จสูงสุดในประวัติศาสตร์ดนตรีของออสเตรเลีย"
โยทสึบะ หนูเด๋อจอมป่วน!
โยทสึบะ หนูเด๋อจอมป่วน! เป็นซีรีส์มังงะญี่ปุ่น แต่งเรื่องและวาดภาพโดยคิโยฮิโกะ อาซูมะ ตีพิมพ์ในนิตยสารเด็งเงกิ ไดโอของสำนักพิมพ์แอสกีเมเดียเวิกส์ตั้งแต่เดือนมกราคม พ.ศ. 2546 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 15 เป็นเรื่องราวเกี่ยวกับชีวิตของเด็กผู้หญิงที่ชื่อ โยทสึบะ และการเรียนรู้สิ่งที่อยู่รอบตัวของเธอ ชื่อการ์ตูนในภาษาญี่ปุ่น (''ยตสึบะ โตะ!') มีความหมายว่า "โยทสึบะ กับ" ซึ่งจะสอดคล้องกับชื่อตอนต่างๆ ในการ์ตูนเรื่องนี้ว่าเธอไปพบเจออะไรในตอนนั้นบ้าง ซีรีส์มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์
เนื้อเรื่อง
โยทสึบะ หนูเด๋อจอมป่วน! จะดำเนินเรื่องผ่านทางตัวละครที่ชื่อ โคอิวาอิ โยทสึบะ ซึ่งเป็นเด็กผู้หญิงอายุ 5 ขวบ ที่มีความกระปรี้กระเปร่า ร่าเริง อยากรู้อยากเห็น และการพูดจาแปลกๆ ซึ่งเธอเองก็ยังไม่รู้ในหลายๆ เรื่องที่เด็กวัยเท่าๆ กับเธอควรจะรู้ เช่น กริ่งประตู บันไดเลื่อน ลิฟต์ เครื่องปรับอากาศ หรือแม้แต่ชิงช้า ซึ่งความไร้เดียงสาของเธอนำมาสู่ความตลกในแต่ละตอนที่เธอได้ไปพบเจอและเรียนรู้กับสิ่งของในชีวิตประจำวัน
การดำเนินเรื่องของการ์ตูนเรื่องนี้จะไม่มีพล๊อต โดยเป็นการเล่าเรื่องสิ่งที่โยทสึบะได้พบเจอมาในแต่ละวัน และการดำเนินชีวิตประจำวันของตัวละครในเรื่องแต่ละตัว ซึ่งมีหลายๆ ตอนที่ต่อเนื่องกัน และจะดำเนินเนื้อเรื่องต่อๆ กันไปเรื่อย ๆ
จังหวัดกุมมะ
จังหวัดกุมมะ เป็นจังหวัดหนึ่งในประเทศญี่ปุ่น อยู่ในเขตคันโต บนเกาะฮนชู มีเมืองหลวงชื่อมาเอบาชิ
ภูมิศาสตร์และการปกครอง
กุมมะเป็นจังหวัดบริเวณตะวันตกเฉียงเหนือของเขตคันโต โดยบริเวณส่วนมากมีลักษณะเป็นภูเขาในส่วนเหนือ และบริเวณส่วนใต้เป็นที่ราบซึ่งประชากรส่วนมากจะอาศัยอยู่ทิศใต้ของกุมมะติดต่อกับจังหวัดไซตามะ รูปร่างของแผนที่เขตแดนกุมมะถูกเรียกว่ามีลักษณะเหมือนนกกระสากางปีกบิน จังหวัดกุมมะไม่มีชายฝั่งทะเล โดยเขตแดนของจังหวัดกุมมะติดต่อกับจังหวัดต่าง ๆ ดังนี้
เขตการปกครอง
จังหวัดกุมมะประกอบด้วย 12 นคร 7 อำเภอ 15 เมือง และ 8 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 12 นครในจังหวัดกุมมะมีพื้นที่รวมกัน 2,892.74 ตารางกิโลเมตร หรือคิดเป็นร้อยละ 45.47 ของพื้นที่จังหวัด และมีประชากรรวม 1,678,998 คน หรือคิดเป็นร้อยละ 85.09 ของประชากรทั้งจังหวัด
อำเภอ เมือง และหมู่บ้าน
จังหวัดกุมมะมี 7 อำเภอ โดยแต่ละอำเภอมีเขตการปกครองต่าง ๆ ดังนี้
เศรษฐกิจ
อุตสาหกรรมหลักในกุมมะส่วนใหญ่จะเป็นอุปกรณ์ไฟฟ้าและอุปกรณ์รถยนต์ ซึ่งโรงงานอยู่ในบริเวณมาเอบาชิ นอกจากนี้ยังมีอุตสาหกรรมดั้งเดิมได้แก่ผ้าไหมและเกษตรกรรม
กุมมะในบันเทิงคดี
กุมมะปรากฏในเนื้อเรื่องของการ์ตูนเรื่องอินิเชียล D โดยเรื่องราวทั้งหมดในช่วงแรกและการแข่งขันรถบนภูเขาเกิดในกุมมะ และปรากฏในบางตอนของเรื่องยอดนักสืบจิ๋วโคนัน โดยมีสารวัตรยามามูระ มิซาโอะ เป็นตำรวจประจำท้องที่
โรงพยาบาลเทียนฟ้ามูลนิธิ
โรงพยาบาลเทียนฟ้ามูลนิธิ เป็นโรงพยาบาลและมูลนิธิตั้งอยู่ที่ถนนเยาวราช แขวงสัมพันธวงศ์ เขตสัมพันธวงศ์ กรุงเทพมหานคร มีสถานที่ใกล้เคียงคือ วัดไตรมิตรวิทยาราม วงเวียนโอเดียน เป็นต้น
ประดิษฐานเจ้าแม่กวนอิม
มูลนิธิแห่งนี้มีศาลรูปเคารพของเจ้าแม่กวนอิม พระโพธิสัตว์อวโลกิเตศวร ปางประทานพร ประดิษฐานเป็นเทพเจ้าองค์ประธาน ผู้คนนิยมมาขอพรให้ปัดเป่าโรคภัยไข้เจ็บ มีสุขภาพแข็งแรง องค์ทำด้วยไม้จันทน์แกะสลัก รูปแบบศิลปะราชวงศ์ถัง แต่สันนิษฐานว่าสร้างขึ้นในสมัยของราชวงศ์ซ่งหรือเมื่อประมาณ 800-900 ปีที่ผ่านมา ในปี พ.ศ. 2501 ได้ถูกอัญเชิญมาจากประเทศจีนและมาประดิษฐานอยู่จนกระทั่งปัจจุบัน
เมทริกซ์เพาลี
ในวิชาฟิสิกส์และคณิตศาสตร์ เมทริกซ์เพาลีคือเซตของ เมทริกซ์ 2 X 2 มิติที่มีสมาชิกเป็นจำนวนเชิงซ้อนเป็นเมทริกซ์แบบ เมทริกซ์เอร์มีเชียน (Hermitian matrix) และเมทริกซ์ยูนิแทรี่ (unitary matrix) โดยปกติจะใช้สัญลักษณ์แทนด้วยตัวอักษรกรีก sigma (σ) บางครั้งก็ถูกแทนด้วยตัวอักษร tau (τ) เมื่อใช้เชื่อมโยงเกี่ยวกับ isospin symmetries ในวิชาควอนตัม
เมทริกซ์เหล่านี้ถูกต้องชื่อตามนักฟิสิกส์ที่ชื่อว่า วูล์ฟกัง เพาลี (Wolfgang Pauli) เนื่องจากพวกมันเกิดขึ้นในสมการของเพาลีที่นำมาใช้พิจารณาปฏิกิริยาระหว่างสปินของอนุภาคกับสนามแม่เหล็กไฟฟ้าภายนอก ในวิชากลศาสตร์ควอนตัม เมทริกซ์เพาลีเกี่ยวข้องกับตัวดำเนินการโมเมนตัมเชิงมุมที่สอดคล้องกับการอธิบายสปินของอนุภาคในแต่ละทิศทาง เมทริกซ์เพาลีแต่ละอันจะเป็นเมทริกซ์เอร์มีเชียนโดยที่กำลังสองของตัวมันเองจะเท่ากับเมริกซ์เอกลักษณ์ (identity matrix) รูปแบบของเมทริกซ์เพาลีเป็นพื้นฐานของปริภูมิเวกเตอร์ที่มีขนาด 2 x 2 มิติ
สมบัติพีชคณิต
เมทริกซ์เพาลีแต่ละอันสามารถเขียนอยู่ในรูปนิพจน์เดียวได้ดังนี้
เมื่อ i = √ −1  คือ จำนวนจินตภาพ และ
δab
คือ Kronecker delta
เมทริกซ์นี้จะมีความเป็นเอกลักษณ์ดังนี้
เมื่อ
I
คือ เมทริกซ์เอกลักษณ์
จากข้างต้นเราสามารถอนุมาน eigenvalue ของแต่ละ
σi
คือ
±1
Eigenvectors และ Eigenvalues
Eigenvalue ของเมทริกซ์เพาลีแต่ละตัวมี 2 ค่าคือ +1 และ -1 ซึ่ง Eigenvector ที่สอดคล้องคือ
เวกเตอร์ของเพาลี
เวกเตอร์เพาลีถูกนิยามโดย
และจากพื้นฐานของเวกเตอร์ทำให้เวกเตอร์เพาลีจะเป็นตาม
จะมีค่า Eigenvalue เป็น
และจะมี Eigenvector คือ
อ้างอิง
http://www.il.mahidol.ac.th/e-media/ap-chemistry1/atomic_structure/pauli.htm
http://wikivisually.com/lang-th/wiki/%E0%B8%AB%E0%B8%A5%E0%B8%B1%E0%B8%81%E0%B8%81%E0%B8%B2%E0%B8%A3%E0%B8%81%E0%B8%B5%E0%B8%94%E0%B8%81%E0%B8%B1%E0%B8%99%E0%B8%82%E0%B8%AD%E0%B8%87%E0%B9%80%E0%B8%9E%E0%B8%B2%E0%B8%A5%E0%B8%B5
http://www.vcharkarn.com/varticle/505837
สกุลกล้วยผา
Ensete เป็นสกุลของพืชมีดอกในวงศ์กล้วย เป็นพืชพื้นเมืองในเขตร้อนของทวีปเอเชีย และทวีปแอฟริกา รวมทั้งกล้วยเทียม หรือเอ็นเซท (E. ventricosum) ซึ่งเป็นพืชเศรษฐกิจที่สำคัญในประเทศเอธิโอเปีย
การจัดจำแนก
จะแบ่งพืชในสกุลนี้ออกเป็นสองกลุ่มย่อยคือกลุ่มพืชในทวีปแอฟริกา และกลุ่มพืชในทวีปเอเชีย
ไมคาห์ ริชาดส์
ไมคาห์ ลินคอล์น ริชาดส์ (Micah Lincoln Richards) เกิดเมื่อวันที่ 24 มิถุนายน ค.ศ. 1988 เป็นนักฟุตบอลชาวอังกฤษที่มีเชื้อสายเซนต์คิตส์และเนวิส แต่เกิดและเติบโตในเมืองเบอร์มิงแฮม เล่นให้กับแอสตันวิลลา
ไมคาห์ ริชาดส์เป็นกองหลังที่เล่นได้หลากหลายตำแหน่ง และเป็นกองกลางตัวรับ ริชาดส์มักเล่นทั้งตำแหน่งเซ็นเตอร์แบ็กและแบ็กขวา หรือกองกลางตัวกลางใกล้เคียงกัน ลงแข่งให้กับทีมชาติอังกฤษในเดือนพฤศจิกายน ค.ศ. 2006 ทำให้เป็นกองหลังที่อายุน้อยที่สุดที่ลงในชุดทีมชาติอังกฤษชุดใหญ่
แหล่งข้อมูลอื่น
1988
เดอะก็อดฟาเธอร์ (นักมวยปล้ำ)
ชาลส์ ไรต์ (Charles Wright) เกิด 16 พฤษภาคม ค.ศ. 1961 เป็นนักมวยปล้ำอาชีพชาวอเมริกันที่รู้จักในการทำงานกับ WWE ตลอดปี 1990 และช่วงต้นยุค 2000 เขาได้ใช้ชื่อในการปล้ำว่า Sir Charles, Papa Shango, Kama, Kama Mustafa, The Godfather, และ The Goodfather. เขาเคยได้แชมป์ USWA Unified World Heavyweight Champion 2สมัย, แชมป์ WWF Intercontinental Champion 1สมัย, และ WWF Tag Team Champion 1สมัย (กับ Bull Buchanan) เขาเคยเป็นคู่เอก Saturday Night's Main Event XXXI กับ เบรต ฮาร์ต ชิงแชมป์ WWF Championship ในปี 2016 เขาได้รับการบรรจุชื่อเข้าสู่หอเกียรติยศดับเบิลยูดับเบิลยูอีในกิมมิคของ เดอะก็อดฟาเธอร์
ผลงาน
time]]) – with Bull Buchanan
ตราบาปสีชมพู
ตราบาปสีชมพู เป็นละครโทรทัศน์แนว โรแมนติก-ดราม่า-สะท้อนสังคม สร้างจากบทประพันธ์ของ ลินิน นำมาสร้างเป็นละครโทรทัศน์ทางไทยทีวีสีช่อง 3 ในปี พ.ศ. 2561 ผลิตละครโดย บริษัท เลิฟดราม่า จำกัด กำกับการแสดงโดย สรัสวดี วงศ์สมเพ็ชร นำแสดงโดย ณวัสน์ ภู่พันธัชสีห์, นลินทิพย์ สกุลอ่องอำไพ , พิรพบ อาจวิบูลย์พร , สิรินาถ สุคันธรัต , จักรพันธ์ พุทธา , มรกต หลิว ออกอากาศทุกคืนวันจันทร์ - วันพฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. เริ่มออกอากาศตอนแรกวันที่ 16 พฤศจิกายน พ.ศ. 2561 – 19 ธันวาคม พ.ศ. 2561 ต่อจาก แก้วกุมภัณฑ์
คติโฟวิสต์
อองรี มาติส โดดเด่นในเรื่องการใช้สีสันสดใสและลื่นไหล โดยได้รับอิทธิพลจากงานของปอล เซซาน, ปอล โกแก็ง, ฟินเซนต์ ฟัน โคค และปอล ซีญัก (Paul Signac) ประกอบกับศิลปะญี่ปุ่น ดูว์ฟี (Raoul Dufy) ศิลปินชาวฝรั่งเศส ค.ศ. 1877-1953 ใช้สีหวานเย็นเขียนภาพทิวทัศน์ สีภาพดูตัดกันแต่นุ่มนวล เน้นอารมณ์ประสานกัน
วัดบึง (จังหวัดนครราชสีมา)
วัดบึง ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา เป็นพระอารามหลวงชั้นตรีชนิดสามัญ อยู่ในเขตการปกครองคณะสงฆ์มหานิกายภาค 11
ประวัติ
วัดบึง สันนิษฐานว่าน่าจะเป็นวัดที่เจ้านาย หรือขุนนางชั้นผู้ใหญ่ในสมัยนั้นสร้างขึ้น เพราะมีหลักฐานทางโบราณคดี ทั้งทางด้านศิลปกรรและสถาปัตยกรรม คือ พระอุโบสถ พระพุทธรูปประธาน ใบเสมา และองค์ประกอบอื่นๆ และวัดบึงมีสมญานามว่า วัดบึงขุนนาง
พระอุโบสถ
ส่วนด้านบนของพระอุโบสถ ด้านทิศตะวันออกหน้าบันไม้แกะสลักรูปพระอินทร์ทรงช้างเอราวัณ อย่ตรงกลางรอบข้างเป็นลายก้านขด ทิศตะวันตกหน้าบันเป็นรูปพระนารายณ์ทางครุฒวาหนะท่านกลางก้านลายขด มีช่อฟ้าใบระกาและหางหงส์ประดับด้วยกระจกสี
พระประธานในพระอุโบสถ
พระประธานเป็นพระพุทธรูปปางมารวิชัย (หลวงพ่อโตอู่ทอง) ขนาดหน้าตัก กว้าง 6 ศอก ประทับนั่งขัดสมาธิราบพระหัตถ์แสดงปางมารวิชัย พระพักตร์ค่อนข้างเหลี่ยม ลงรักปิดทอง เป็นพระพุทธรูปที่มีลักษณะศิลปกรรมสมัยอยุธยาตอนปลายถึงกรุงรัตนโกสินทร์ตอนต้น
ยูมิ คากาซุ
ยูมิ คากาซุ (ชื่อในวงการใช้อักษรฮิรางานะ かかず ゆみ) เป็นนักพากย์หญิงชาวญี่ปุ่น เธอเริ่มเข้าสู่วงการนักพากย์ตั้งแต่ปี พ.ศ. 2539 ซึ่งบทแรกที่ได้พากย์คือ ซาล่า ใน กันดั้มเอ็กซ์ และหลังจากนั้นก็มีผลงานอย่างต่อเนื่องมาตลอด โดยล่าสุด ในปี พ.ศ. 2548 เธอได้รับบทเป็น ชิซุกะ ใน โดราเอมอน ฉบับสร้างใหม่
ศิริพิชยา วิสิฐไวทยากุล
ศิริพิชยา วิสิฐไวทยากุล (ชื่อเดิม: จณิสตา ชูช่วยสุวรรณ, คณุตรา ชูช่วยสุวรรณ) เป็นนักแสดงชาวไทย ปัจจุบันสำเร็จการศึกษาระดับปริญญาตรี คณะครุศาสตร์ สาขาวิชาจิตวิทยา การปรึกษาและแนะแนวการศึกษานอกระบบโรงเรียน ได้รับเกียรตินิยมอันดับหนึ่ง จุฬาลงกรณ์มหาวิทยาลัย ปีการศึกษา 2553 เป็นรองอันดับที่ 1 และตำแหน่งขวัญใจช่างภาพสื่อมวลชน มิสทีนไทยแลนด์ 2005 จบการศึกษาระดับมัธยมศึกษาตอนปลาย จาก โรงเรียนหอวัง เป็นนักกิจกรรม ความสามารถรอบด้าน และยังเป็นประธานคณะกรรมการนักเรียน โรงเรียนหอวัง รุ่นที่ 36
ริซะ ทาเนดะ
ริซะ ทาเนดะ ( 種田 梨沙<rt>たねだ りさ</rt>, 12 กรกฎาคม 1988 - ) เป็นนักพากย์หญิงชาวญี่ปุ่น เกิดที่โตเกียว สังกัดสำนักงานโอซาวะ
วิทยาการสารสนเทศ
วิทยาการสารสนเทศ (information science) หรือ สารสนเทศศาสตร์ หรือ สารนิเทศศาสตร์ หรือ สนเทศศาสตร์ (informatics) เป็นการศึกษาเกี่ยวกับทฤษฎีสารสนเทศ ตั้งแต่การรับรู้, การทำความเข้าใจ, การวิเคราะห์, การสังเคราะห์, การเก็บ, การค้นคืน, การสื่อสาร สารสนเทศอย่างเป็นระบบ ในการศึกษาด้านวิทยาการสารสนเทศนั้น มีความจำเป็นต้องศึกษาวิชาในสาขาวิทยาการคอมพิวเตอร์ด้วยเนื่องจากใช้คอมพิวเตอร์เป็นเครื่องมือสำหรับประมวลผลสารสนเทศ
วิทยาการสารสนเทศนั้นยังสนใจกระบวนความคิดและสารสนเทศในเชิงประยุกต์ด้วย เช่น เรื่องของสารสนเทศในสิ่งมีชีวิตในประชานศาสตร์ (cognitive science) ซึ่งศึกษากระบวนความคิดและการทำงานของสมองของสิ่งมีชีวิต ตัวอย่างการประยุกต์วิทยาการสารสนเทศ อื่น ๆ เช่น ชีวสารสนเทศศาสตร์ ในกรณีนี้คือการศึกษาสารสนเทศทางชีววิทยา หรือ การศึกษาด้านวิทยาการสารสนเทศที่เกี่ยวกับการส่งสารสนเทศไปยังผู้รับสารด้วย ซึ่งคือบางส่วนของนิเทศศาสตร์
สคัวขั้วโลกใต้
นกสคัวขั้วโลกใต้มีความยาว 53 เซนติเมตร ผสมพันธุ์บนฝั่งทะเลของทวีปแอนตาร์กติกา มักจะวางไข่สองใบในเดือนพฤศจิกายนถึงเดือนธ้นวาคม นกสคัวขั้วโลกใต้ก็เช่นเดียวกับสคัวตระกูลอื่นที่จะบินตรงไปที่หัวของมนุษย์หรือผู้ที่พยายามเข้าใกล้รัง สคัวเป็นนกประเภทย้ายถิ่นฐาน ฤูดูหนาวจะอยู่ในทะเลในมหาสมุทรแปซิฟิก มหาสมุทรอินเดีย และ  มหาสมุทรแอตแลนติก ทางตะวันออกของมหาสมุทรแอตแลนติกจะเป็นนกเกรตสคัวแทนที่
ส่วนใหญ่นกสคัวขั้วโลกใต้จะบริโภคปลาที่ได้มาจากการขโมยจากนกนางนวล, tern และแม้แต่ gannetจับได้ บางครั้งอาจจะเข้าโจมตีและสังหารนกทะเลด้วยกัน และบางครั้งก็จะกินอาหารเหลือ และ It will also directly attack and kill other seabirds. It also eats scraps and ซากสัตว์ (Carrion)
ไว้ทุกข์
ไว้ทุกข์ หรือ การไว้ทุกข์ เป็นการแสดงออก จากประสบการณ์ที่เป็นผลสืบเนื่องมาจากเหตุการณ์ในชีวิตที่เกี่ยวข้องกับการสูญเสีย ทำให้เกิดความเศร้าโศก เกิดขึ้นจากการตายของบุคคลหนึ่ง โดยเฉพาะคนที่รัก แม้ว่าการสูญเสียจากความตายจะไม่ใช่สาเหตุของความเศร้าโศกเพียงเท่านั้น
คำนี้ใช้เพื่ออธิบายพฤติกรรมที่ซับซ้อน ซึ่งผู้ตายมีส่วนร่วมหรือคาดว่าจะมีส่วนร่วม การแสดงออกซึ่งแตกต่างกันไปตามวัฒนธรรม การสวมเสื้อผ้าสีดำเป็นแนวทางปฏิบัติอย่างหนึ่งในหลายประเทศ และอาจจะเห็นการแต่งกายในแบบอื่น ๆ ผู้ที่ได้รับผลกระทบมากที่สุดจากการสูญเสียบุคคลอันเป็นที่รักมักสังเกตได้ในห้วงเวลาแห่งการไว้ทุกข์ โดยเฉพาะการละเว้นกิจกรรมรื่นเริง และพฤติกรรมที่เงียบและให้เกียรติ ผู้คนอาจปฏิบัติตามพิธีทางศาสนาในโอกาสดังกล่าว
การไว้ทุกข์อาจนำไปใช้กับการเสียชีวิตของหรือวันครบรอบการเสียชีวิตของบุคคลสำคัญ เช่น ผู้นำประเทศ, พระมหากษัตริย์, บุคคลสำคัญทางศาสนา หรือแม้แต่สมาชิกในครอบครัว การไว้ทุกข์อาจเกิดขึ้นในโอกาสดังกล่าว ในช่วงไม่กี่ปีที่ผ่านมา ประเพณีบางอย่างได้หลีกทางให้การปฏิบัติที่เข้มงวดน้อยลง แม้ว่าจะมีการปฏิบัติตามขนบธรรมเนียมและประเพณีมากมาย
ดร. เดร
'''ดร. เดร (Dr. Dre) หรือมีชื่อจริงว่า แอนเดร โรเมลล์ ยัง''' (Andre Romelle Young) เกิดเมื่อวันที่ 18 กุมภาพันธ์ ค.ศ. 1965 เป็นโปรดิวเซอร์ แร็ปเปอร์ ผู้บริหารค่ายเพลง ชาวอเมริกัน เขาเป็นผู้ก่อตั้งและปัจจุบันดำรงตำแหน่งซีอีโอของค่าย Aftermath Entertainment และเคยร่วมก่อตั้งและศิลปินให้กับค่าย Death Row Records เขายังร่วมโปรดิวซ์อัลบั้มและเฟ้นหาเหล่าแร็ปเปอร์มากมายให้เซ็นสัญญากับค่ายเพลงอย่างเช่น สนูปด็อกก์ และ เอ็มมิเน็ม ในฐานะโปรดิวเซอร์แล้วเขายังเป็นแนวหน้าของความโด่งดังของดนตรีเวสต์โคสต์ฮิปฮอป จี-ฟังก์ แนวเพลงแร็ปที่มีชุดเด่นในด้านเสียงสังเคราะห์ที่มีจังหวะช้าและหนัก
ดร. เดร เริ่มต้นอาชีพในด้านดนตรีจากการเป็นสมาชิกวง World Class Wreckin' Cru และต่อมามีชื่อเสียงกับการเป็นสมาชิกวงแนวแก็งสตาแร็ปที่ชื่อ N.W.A ที่โด่งดังจากเนื้อเพลงแร็ปที่เด่นชัดเรื่องรุนแรงของชีวิตคนบนถนน ผลงานเดี่ยวอัลบั้มแรกของเขาออกในปี 1992 ในชุด The Chronic ภายใต้สังกัด Death Row Records ได้ทำให้เขาเป็นศิลปินอเมริกันที่มียอดขายมากที่สุดในปี 1993 และทำให้เขาได้รับรางวัลแกรมมี่จากซิงเกิล "Let Me Ride" ในปี 1996 เขาออกจากค่าย Death Row เพื่อตั้งค่ายของตัวเองที่ชื่อ Aftermath Entertainment ผลิตงานรวมเพลงที่ชื่อ Dr. Dre Presents the Aftermath ในปี 1996 และออกผลงานเดี่ยวที่ชื่อ 2001 ในปี 1999 และต่อมาในปีถัดมาเขาได้รับรางวัลแกรมมี่ในสาขาโปรดิวเซอร์กับผลงานอัลบั้มชุดนี้
ในช่วงยุค 2000 เขาเริ่มทำงานให้กับศิลปินอื่นในฐานะโปรดิวเซอร์ ซึ่งในบางครั้งเขาก็ร่วมร้องในเพลงของศิลปินอื่นบ้าง นิตยสารโรลลิงสโตน เรียกเขาว่าเป็น highest-paid performers ของปี 2001 และปี 2004 ดร. เดรยังมีผลงานแสดงในภาพยนตร์ปี 2001 เรื่อง The Wash and Training Day
อ้างอิง
1965
นาถยา แดงบุหงา
นาถยา แดงบุหงา (เกิด 2 พฤศจิกายน พ.ศ. 2504) ชื่อเล่น กุ๊ก เป็นนักการเมืองชาวไทย เคยดำรงตำแหน่งสมาชิกสภาผู้แทนราษฎรกรุงเทพมหานครติดต่อกันสองสมัยสังกัดพรรคประชาธิปัตย์ อดีตนักแสดงและนางแบบ
วงการบันเทิง
เข้าสู่วงการบันเทิงตั้งแต่สมัยเรียนมหาวิทยาลัยด้วยการชักชวนของอาจารย์ที่มหาวิทยาลัย เริ่มต้นด้วยการถ่ายแบบ และเป็นพิธีกรรายการเปิดใจดารา ทางช่อง 7 จากนั้นจึงได้รับการชักชวนจากกัณฑรีย์ ณ สิมะเสถียร ให้มาแสดงละครโทรทัศน์และภาพยนตร์ โดยผลงานที่สร้างชื่อ ได้แก่ ข้างหลังภาพ จากการกำกับของเปี๊ยก โปสเตอร์ ในปี พ.ศ. 2528
จากนั้นจึงได้แสดงในภาพยนตร์หลายเรื่อง เช่น หย่าเพราะมีชู้, เกมมหาโชค เป็นต้น ผลงานละครโทรทัศน์ก็ได้แก่ สงครามปาก, มัจจุราชจำแลง, คนมีคาว, วิมานไม้ฉำฉา, บ้านศิลาทราย เป็นต้น
นาถยา แดงบุหงา ได้ฉายาว่า "เจ้าแม่พรีเซ็นเตอร์" เพราะมักเป็นพรีเซ็นเตอร์โฆษณาสินค้าหลายชิ้น และมีค่าตัวในราคาที่สูง ในระหว่างที่มีชื่อเสียงได้แสดงประกบคู่กับดาราชายหลายคน เช่น สรพงศ์ ชาตรี, ยุรนันท์ ภมรมนตรี, เศรษฐา ศิระฉายา, ปัญญา นิรันดร์กุล, อนันต์ บุนนาค, ชลิต เฟื่องอารมย์, ลิขิต เอกมงคล, ไพโรจน์ ใจสิงห์, พงษ์พัฒน์ วชิรบรรจง, สุรศักดิ์ วงษ์ไทย, ธงไชย แมคอินไตย์, อำพล ลำพูน, สุเชาว์ พงษ์วิไล, บิณฑ์ บรรลือฤทธิ์, เอกพันธ์ บรรลือฤทธิ์, สันติสุข พรหมศิริ, วัชระ ปานเอี่ยม, เกียรติ กิจเจริญ, อรุณ ภาวิไล, ยุทธนา แสนเสน่ห์, สุทธิพงษ์ วัฒนจัง, อภิชาติ หาลำเจียก, ชาลี อินทรวิจิตร, อดุลย์ ดุลยรัตน์, พร้อมพงศ์ นพฤทธิ์, สุเทพ ประยูรพิทักษ์, เกรียงไกร อุณหะนันทน์, ท้วม ทรนง, โน๊ต เชิญยิ้ม, กฤษณ์ ศุกระมงคล, สมควร กระจ่างศาสตร์, เสกสรรค์ ภู่ประดิษฐ์, บู๊ วิบูลย์นันท์, เป็ด เชิญยิ้ม, สมพงษ์ พงษ์มิตร ฉัตรชัย เปล่งพานิชย์เป็นต้น โดยเฉพาะกับอำพลเคยคบหากันอยู่ด้วยช่วงหนึ่ง
หลังจากละครเรื่อง ผู้ชนะสิบทิศ ทางช่อง 3 เมื่อปี พ.ศ. 2532 ที่รับบทเป็น ตะละแม่จันทรา แล้ว นาถยา ก็ผ่อนบทบาทการแสดงลง ด้วยการหันไปประกอบธุรกิจส่วนตัว และได้แต่งงานกับนายสิรินทร์ เบ็ญจศิริวรรณ สามีนักธุรกิจ โดยที่นาถยาได้ช่วยงานธุรกิจของสามีมาตลอด ซึ่งเป็นธุรกิจประเภทอสังหาริมทรัพย์ พร้อม ๆ กับทำกิจกรรมทางสังคม โดยนาถยา และสามีมีบุตรสาวด้วยกัน 3 คน ได้แก่ เกรซ สิรินศิญาห์ เบ็ญจศิริวรรณ, กิฟท์ สิชานาถ เบ็ญจศิริวรรณ, กีกี้ สิตานัน เบ็ญจศิริวรรณ
งานการเมือง
ในการเลือกตั้งทั่วไปเมื่อปี พ.ศ. 2548 นาถยาได้ลงรับสมัครเลือกตั้งในเขตสะพานสูง กรุงเทพมหานคร สังกัดพรรคประชาธิปัตย์ แต่มิได้รับการเลือกตั้ง
ในการเลือกตั้งในปลายปี พ.ศ. 2550 นาถยา ลงรับเลือกตั้งสังกัดพรรคประชาธิปัตย์อีกครั้ง ในเขตเลือกตั้งที่ 7 กรุงเทพมหานคร (ลาดพร้าว วังทองหลาง บางกะปิ บึงกุ่ม สะพานสูง) คู่กับ นายประพันธ์ คูณมี และ นายสำราญ รอดเพชร ซึ่งนาถยาได้รับเลือกตั้งไปเพียงคนเดียวในทีม ต่อมาในการเลือกตั้ง พ.ศ. 2554 ได้ลงสมัคร ส.ส.กรุงเทพมหานคร เขต 21 ในสังกัดพรรคประชาธิปัตย์ และได้รับเลือกตั้งอีกหนึ่งสมัย
ในปี พ.ศ. 2565 นาถยาได้ลาออกจากการเป็นสมาชิกพรรคประชาธิปัตย์และย้ายไปสังกัดพรรคไทยสร้างไทยและในปลายปีเดียวกันได้ย้ายมาสังกัดพรรคพลังประชารัฐ และลงรับสมัครในการเลือกตั้ง พ.ศ. 2566 แต่มิได้รับการเลือกตั้ง
กลูคากอน
กลูคากอน (Glucagon) คือฮอร์โมนสำคัญที่เกี่ยวข้องกับการเผาผลาญคาร์โบไฮเดรต กลูคากอนผลิตโดยตับอ่อนและจะถูกปล่อยเมื่อระดับน้ำตาลในกระแสเลือดลดระดับต่ำกว่าปกติ เป็นผลให้ตับเปลี่ยนไกลโคเจนที่สะสมไว้เป็นกลูโคสและปล่อยเข้าสู่กระแสเลือด เพื่อเพิ่มระดับน้ำตาลในกระแสเลือด ป้องกันร่างกายจากภาวะน้ำตาลในเส้นเลือดต่ำ (hypoglycemia) การปล่อยกลูคากอนจึงตรงข้ามกับอินซูลินที่บอกให้เซลล์ในร่างกายดึงกลูโคสจากเลือด แต่กลูคากอนสามารถกระตุ้นการปล่อยอินซูลินได้ด้วย ดังนั้นกลูโคสในกระแสเลือดจึงสามารถถูกดึงไปใช้โดยเนื้อเยื่อที่ต้องพึ่งอินซูลิน
อากิโอะ โมริตะ
เรือตรี อากิโอะ โมริตะ เป็นนักธุรกิจชาวญี่ปุ่น เขาเป็นผู้ร่วมก่อตั้งบริษัทโซนี่กับมาซารุ อิบูกะ
เขาเกิดในครอบครัวที่ทำสาเก เต้าเจี้ยว และซอสถั่วเหลืองขายในหมู่บ้านโคซูงายะ (ปัจจุบันอยู่ในเมืองโทโกนาเมะ) ทางชายฝั่งตะวันตกของคาบสมุทรชิตะ ในจังหวัดไอจิ โดยเป็นบุตรคนโตในบรรดาพี่น้องทั้งหมดสี่คน โดยเขาได้รับการฝึกสอนจากบิดามาตั้งแต่ยังเยาว์วัยเพื่อสืบทอดกิจการครอบครัว อย่างไรก็ตามเขาพบว่าตัวเองนั้นชอบคณิตศาสตร์และฟิสิกส์ จึงตัดสินใจไปศึกษาต่อและจบการศึกษาสาขาฟิสิกส์จากมหาวิทยาลัยหลวงโอซากะในปี 1944 และจึงเข้ารับราชการทหารในกองทัพเรือจักรวรรดิญี่ปุ่นที่ยศนายเรือตรีระหว่างสงครามแปซิฟิก ซึ่งระหว่างรับราชการทหารนี้เอง ทำให้เขาได้รู้จักกับมาซารุ อิบูกะ ซึ่งทำงานอยู่ในคณะกรรมการการวิจัยกาลสงครามทหารเรือ
ในปี 1946 หลังสิ้นสุดสงคราม โมริตะและอิบูกะได้ร่วมกันจัดตั้งบริษัทวิศวกรรมโทรคมนาคมโตเกียวโดยที่โมริตะเป็นหุ้นส่วนใหญ่สุด ด้วยทุนจดทะเบียน 190,000 เยน และมีลูกจ้างเริ่มแรก 20 คน ซึ่งในขณะนั้นโมริตะมีอายุเพียง 25 ปี ในขณะที่อิบูกะมีอายุ 38 ปี ในระยะแรกผลิตเครื่องและอุปกรณ์บันทึกเทปตลอดจนวิทยุพกพา จนกระทั่งในปี 1958 ทั้งสองคนจึงตัดสินใจเปลี่ยนชื่อบริษัทเป็น โซนี่ (มาจากคำละติน "sonus" แปลว่าเสียง กับคำอเมริกัน "Sonny-boys")
ยูกิโยะ ฟูจิอิ
ยูกิโยะ ฟูจิอิ (藤井 ふじい<rt></rt> ゆきよ, 8 พฤษภาคม 1985 -) เป็นนักพากย์และนักแสดงชาวญี่ปุ่น เกิดที่จังหวัดชิมาเนะ โตที่จังหวัดคานางาวะ สังกัดอาโอนิโปรดักชัน ส่วนสูง 169 ซม.
กระบวนการของธารน้ำ
กระบวนการของธารน้ำ (Fluvial process, fluvius แปลว่า แม่น้ำ) ในทางภูมิศาสตร์ และวิทยาศาสตร์กายภาพ หมายถึงกระบวนการที่แม่น้ำหรือธารน้ำทำให้เกิดธรณีสัณฐานรูปแบบต่าง ๆ
การกัดเซาะ
การกัดเซาะเป็นการแยกออกของวัตถุจากชั้นตะกอนหรือผิวด้านข้างของร่องน้ำ การไหลของกระแสน้ำสามารถกัดกร่อนได้ 2 แบบคือ
การพัดพา
จะมีธารน้ำเป็นการสำคัญที่ทำให้เกิดการพัดพา โดยจะพัดพาตะกอนไปได้มากแค่ไหนขึ้นอยู่กับความเร็วของกระแสน้ำ การพัดพามี 4 ประเภทคือ
การทับถม
เนื่องจากความเร็วของกระแสน้ำและตะกอนมีปริมาณลดลง ทำให้ความสามารถในการเคลื่อนที่ของตะกอนลดลง ตะกอนที่มีขนาดใหญ่จะตะสะสมเป็นลำดับแรก ส่วนตะกอนที่มีขนาดเล็กและเบายังคงเคลื่อนที่ต่อไปก่อนจะตกสะสมในลำดับต่อมา
ปลากะพงลาย
ปลากะพงลาย (Silver tiger fish, American tiger fish) เป็นปลาน้ำกร่อยชนิดหนึ่ง มีชื่อวิทยาศาสตร์ว่า Datnioides polota อยู่ในวงศ์ปลาเสือตอ (Datnioididae)
มีรูปร่างคล้ายกับปลาในวงศ์นี้ทั่วไป แต่ทว่ามีช่วงปากและรูปทรงลำตัวที่เรียวยาวและแหลมกว่าปลาเสือตอลายใหญ่ (D. pulcher) หรือ ปลาเสือตอลายเล็ก (D. undecimradiatus) และมีสีของลำตัวออกขาวเหลือบเงินและเขียวแวววาว ลายแถบสีดำบนลำตัวมีขนาดเรียวเล็ก ลายแถบตรงข้อหางแถบสุดท้ายเป็นขีดขาดกันแลดูคล้ายจุดสองขีด
ขนาดความยาวเมื่อโตเต็มที่ประมาณ 30 เซนติเมตร นับว่าใกล้เคียงกับปลาเสือตอลายเล็ก
พบกระจายพันธุ์บริเวณปากแม่น้ำหรือป่าโกงกางชายฝั่งทะเลที่เป็นน้ำกร่อย ตั้งแต่อินเดียจนถึงปาปัวนิวกินี และออสเตรเลีย
ปลากะพงลายเป็นปลาที่นิยมตกกันเป็นเกมกีฬา และนิยมเลี้ยงกันเป็นปลาสวยงามเช่นเดียวกับปลาในวงศ์เดียวกันชนิดอื่น ๆ ซึ่งในบางครั้งจะมีชื่อเรียกในการค้าขายว่า "ปลาเสือตอแปดริ้ว", "ปลาเสือตอบางปะกง" หรือ "ปลาเสือตอน้ำกร่อย"
นอกจากนี้แล้วยังมีชื่อเรียกอื่น อีก เช่น "ปลาลำพึง", "ปลาลำพัง", "ปลากะพงแสม" หรือ "ปลากะพงหิน" เป็นต้น
คลองใหญ่ (เวนิส)
คลองใหญ่มีความยาว 3.8 กิโลเมตร กว้าง 30-90 เมตร และมีความลึกเฉลี่ย 5 เมตร ตัวคลองเข้าสู่ลากูนเวนิสไหลผ่านใจกลางเมืองเวนิสในลักษณะคล้ายรูปตัวเอส (S) กลับหัว ปากคลองเริ่มต้นบริเวณหน้าสถานีรถไฟเวเนเซียซันตาลูเซีย (Stazione di Venezia Santa Lucia) ไหลทะลุออกปลายคลองบริเวณแอ่งซันมาร์โกเชื่อมคลองจูเดกกา (Canale della Giudecca)
ตลอดสองฝั่งคลองสามารถพบอาคารที่มีสถาปัตยกรรมงดงามที่เป็นมรดกสรรสร้างมาตั้งแต่ยุคสาธารณรัฐเวนิสเรืองอำนาจ
สาธารณรัฐโรดีเชียในโอลิมปิกฤดูร้อน 1960
สาธารณรัฐโรดีเชีย เข้าร่วมแข่งขันกีฬาโอลิมปิกฤดูร้อนครั้งที่ 17 ค.ศ. 1960 (พ.ศ. 2503) ณ กรุงโรม อิตาลีระหว่างวันที่ 25 สิงหาคม – 11 กันยายน พ.ศ. 2503
รามัญที่รัก
รามัญที่รัก (Ye Hai Mohabbatein - This is Love) เป็นละครโทรทัศน์อินเดีย ออกอากาศทางช่อง StarPlus เป็นวันแรกในวันที่ 3 ธันวาคม 2013 ดำเนินงานสร้างโดย เอคตา คาปัวร์ และ โสภา คาปัวร์ ในสังกัดบริษัท Balaji Telefilms. นำแสดงโดย ทิพยังกา ตรีปธิ, การัน พาเทล และ อนิตา หัสนันตานี ออกอากาศในประเทศไทย ทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 20.00 น. - 21.00 น. ต่อจากละครเรื่อง ศิวะ พระมหาเทพ และเมื่อละครเรื่องนี้จบลง ละครเรื่องต่อไปที่ออกอากาศคือ วิชกัญญา ลางรักอวตาร
ละครเรื่องนี้มีเค้าโครงมาจากนิยายของ แมนจู คาปูร์ เรื่อง Custody ซึ่งถ่ายทำใน นิวเดลี,
เนื้อเรื่องย่อ
เรื่องราวของคนสองคนที่มีชีวิตแตกต่างกันมาก จนบางครั้งอาจเป็นเส้นขนานที่ไม่มีทางมาบรรจบกันได้ การพบกันของทั้ง 2 คนนั้นส่งผลต่อชีวิตของทั้งคู่อย่างปฏิเสธไม่ได้และยังมีอิทธิพลอย่างมากต่อชีวิตของทั้งคู่ ชีวิตที่เหมือนเส้นขนาน แต่ต้องกลับมาเชื่อมต่อกันอย่างคาดไม่ถึงด้วยความผูกพันที่เกิดขึ้นจากเด็กน้อยที่ชื่อว่า “รูฮี” และ “รามัญ” นักธุรกิจที่ประสบความสำเร็จอย่างสูงสุด และ “อิชิตา” ทันตแพทย์สาวที่อ่อนโยน ประสบการณ์ที่เจ็บปวดในอดีตของ “รามัญ” ได้ส่งผลให้เขาเป็นคนเงียบขรึม บ้างานและไม่เชื่อในความรัก ซึ่งแตกต่างโดยสิ้นเชิงกับ “อิชิตา” หญิงสาวที่รักเด็ก มองโลกในแง่ดีและพร้อมที่จะให้ความรักกับคนรอบข้าง อะไรจะเกิดขึ้นเมื่อทั้งสองคนได้มาพบกัน สิ่งที่ทั้งสองจะได้เผชิญจะส่งผลต่อชีวิตทั้งคู่อย่างไร และมีอะไรที่เกินความคาดหมายที่กำลังจะเกิดขึ้นหรือไม่
คลองจูเดกกา
คลองจูเดกกา (Canale della Giudecca กานาเลเดลลาจูเดกกา; เวนิส: Canal de ła Zueca กานัลเดวาซูเอกา) อดีตเรียก วีกาโน (Vigano; เวนิส: Rigano) เป็นคลองสายหนึ่งอยู่ทางใต้ของเมืองเวนิส ประเทศอิตาลี คลองทอดยาวไปในแนวตะวันออกกับตะวันตกคั่นเมืองเวนิสกับเกาะจูเดกกา โดยสบกับคลองใหญ่ และห่างจากเกาะซันจอร์โจอินอัลกา (San Giorgio in Alga) 4 กิโลเมตรเมื่อนับจากแอ่งซันมาร์โก
คลองมีความยาว 4 กิโลเมตร กว้าง 244-450 เมตร มีความลึกเฉลี่ย 4.1 เมตร และมีส่วนลึกที่สุด 12 เมตร
เจ้าพระยาสุรวงษ์วัฒนศักดิ์ (โต บุนนาค)
นายพลโท เจ้าพระยาสุรวงษ์วัฒนศักดิ์ (นามเดิม: โต บุนนาค; 25 มิถุนายน พ.ศ. 2395 – 8 ตุลาคม พ.ศ. 2452) เป็นบุตรของเจ้าพระยาสุรวงษ์ไวยวัฒน์ (วร บุนนาค) กับท่านผู้หญิงอ่วม สุรวงษ์ไวยวัฒน์ จบการศึกษาวิชาทหารปืนใหญ่จากประเทศอังกฤษ
ประวัติ
เริ่มรับราชการเมื่อ พ.ศ. 2421 ในรัชกาลที่ 5 เป็นที่พระอมรวิสัยสรเดช ผู้บังคับการกองทหารปืนใหญ่ และ เป็นผู้บังคับการโรงเรียนนายร้อยทหารบก ต่อมาเป็นราชองครักษ์ประจำพระองค์พระบาทสมเด็จพระจุลจอมเกล้าเจ้าอยู่หัว ได้รับโปรดเกล้าฯ เลื่อนบรรดาศักดิ์เป็น พระยาสีหราชเดโชชัย ถือศักดินา 10000 พร้อมกับรับพระราชทานเครื่องราชอิสริยาภรณ์ชั้น ทุติยจุลจอมเกล้า เมื่อ พ.ศ. 2431 จากนั้นในวันที่ 9 เมษายน พ.ศ. 2432 จึงได้รับพระราชทานยศทหารเป็น พลตรี
ต่อมาในปี พ.ศ. 2443 ได้รับสถาปนาเป็น เจ้าพระยาสุรวงษ์วัฒนศักดิ์ อรรคยโสดมบรมนารถ วรุตมามาตยมหาเสนาบดี ยุทธวิธีสมันตเวท อนีกเดชกิติกำจร สุจริตสาธรมหาสวามิภักดิ ราชานุรักษธุรนิพัทธ ศรีรัตนไตรยสรณธาดา อุดมเมตยาชวาไศรย อภัยพิริยบรากรมพาหุ ดำรงตำแหน่งสุดท้ายที่สมุหราชองครักษ์และยศสุดท้ายทางทหารที่ พลโท
เจ้าพระยาสุรวงษ์วัฒนศักดิ์ มีบุตรธิดารวม 27 คน
เจ้าพระยาสุรวงษ์วัฒนศักดิ์ ป่วยเป็นโรคหัวใจอ่อนมาหลายเดือน ถึงวันที่ 26 กันยายน พ.ศ. 2452 ระหว่างตามเสด็จฯ เมืองเพชรบุรี ท่านเกิดอาการแน่นหน้าอก แพทย์ชาวตะวันตกจึงจัดยารักษา อาการก็สงบลง แล้วกลับกำเริบขึ้นเป็นระยะ จนเมื่อวันที่ 8 ตุลาคม พ.ศ. 2452 เวลา 7 ทุ่ม 15 นาที อาการกลับทรุดลงอีก ถึงแก่อสัญกรรมเมื่อเวลา 7 ทุ่ม 40 นาที สิริอายุได้ 58 ปี วันต่อมาจึงเคลื่อนย้ายศพทางรถไฟกลับไปตั้งบำเพ็ญกุศลที่ของท่าน สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จฯ มาพระราชทานน้ำหลวงอาบศพ ได้รับพระราชทานโกศแปดเหลี่ยมบรรจุศพ และมีพิธีพระราชทานเพลิงศพเมื่อวันที่ 28 เมษายน พ.ศ. 2455 ณ วัดประยุรวงศาวาสวรวิหาร
จิงโจ้น้ำ
จิงโจ้น้ำ  (Water Striders / Pond Skaters) เป็นแมลงที่จัดอยู่ในกลุ่มประเภทมวนอยู่ในอันดับ Hemiptera วงศ์ Gerridae ชื่อสามัญ Water Striders หรือ Pond skaters มีชื่อเรียกต่างกันคือ จิงโจ้น้ำ มวนจิงโจ้น้ำ แมงกะพุ้งน้ำ
เจ้าพระยาสุรวงษ์วัฒนศักดิ์ (โต บุนนาค)
เครื่องยศ
ได้รับพระราชทานเครื่องยศ ดังต่อไปนี้
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ เหรียญ และเข็มของไทยและเครื่องราชอิสริยาภรณ์จากต่างประเทศ ชั้นสูงสุดตระกูลต่างๆ ดังนี้
จิงโจ้น้ำ
ลักษณะทางกายวิภาคศาสตร์
จิงโจ้น้ำจัดเป็นแมลง ร่างกายประกอบด้วย 3 ส่วนคือ ส่วนหัว ส่วนอก และส่วนท้อง มีขา 6 ขาเป็นปล้อง มีหนวดยาว 1 คู่ บริเวณลำตัวมีสีดำหรือน้ำตาลเข้มเรียวยาว มีทั้งที่มีปีกและไม่มีปีก
หนวด
จิงโจ้น้ำมีหนวดจำนวน 1 คู่ โดยส่วนที่อยู่ติดกับส่วนหัวมีลักษณะแข็งคล้ายขนแปรง ความยาวของหนวดนี้สามารถบอกความแตกต่างของแต่ละสปีชีส์ได้
ส่วนอก
ส่วนอกของจิงโจ้น้ำมีขนาดที่เล็กและแคบ มีขนาดประมาณ 1.6-36 มิลลิเมตร มีขนาดที่แตกต่างกันตามแต่ละสปีชีส์ มีขนขนาดเล็กปกคลุมอยู่ซึ่งมีความมันวาวช่วยป้องกันไม่ให้จมน้ำ
ขา
จิงโจ้น้ำประกอบด้วยขา 3 คู่ โดยขาแต่ละคู่ทำหน้าที่ต่างกันคือ ขาคู่ที่ 1 ขาคู่หน้ามีลักษณะสั้นกว่าขาคู่อื่นทำหน้าที่ในการจับตัวเหยื่อ หรืออาหาร ขาคู่ที่ 2 ขาคู่กลางมีความเรียวและยาวทำหน้าที่ผลักดันให้เกิดการเคลื่อนที่ และขาคู่ที่ 3 ขาคู่หลังทำหน้าที่ในการปรับทิศทางขณะเคลื่อนที่
ความสามารถในการเดินบนน้ำ
จิงโจ้น้ำอาศัยแรงตึงผิว(surface tension) ของน้ำซึ่งยึดเหนี่ยวโมเลกุลของน้ำเข้าไว้ด้วยกันเกิดความยืดหยุ่นทำให้ไม่จมน้ำ และมีขาที่ยาวมีขนขนาดเล็กปกคลุมอยู่ ขนขนาดเล็กเหล่านี้เรียกว่า ไมโครซีเต(miceosetae) ทำหน้าที่ในการกักเก็บอากาศเอาไว้ทำให้เป็นฟิล์มบางๆป้องกันไม่ให้จมน้ำ และทำให้สามารถเคลื่อนที่อยู่บนผิวน้ำได้
วัฎจักรชีวิต
ตัวเต็มวัยเพศเมียจะวางไข่อยู่บนผิวน้ำ ไข่นี้จะพัฒนาไปเป็นตัวเต็มวัยโดยการเปลี่ยนแปลง 5 ระยะ ซึ่งแต่ละระยะใช้เวลาประมาณ 7-10 วัน และมีการลอกคราบ ตัวอ่อนของจิงโจ้นน้ำจะมีพฤติกรรมและกินอาหารคล้ายกับตัวเต็มวัย แต่จะมีขนาดเล็กกว่า(ตัวอ่อนยาวประมาณ 1 มิลลิเมตร)มีสีซีดกว่าและไม่สามารถสืบพันธุ์ได้ จากตัวอ่อนของจิงโจ้น้ำจะใช้เวลาประมาณ 60-70 วัน ในการพัฒนาไปเป็นตัวเต็มวัย
ที่อยู่อาศัย
โดยทั่วไปจิงโจ้น้ำจะอาศัยอยู่บริเวณพื้นผิวน้ำนิ่ง ส่วนใหญ่อาศัยในแหล่งน้ำจืด ชอบสภาพแวดล้อมที่อุดมสมบูรณ์ไปด้วยแมลง และแพลงก์ตอน
อาหารและการหาอาหาร
จิงโจ้น้ำจะกินสัตว์ขนาดเล็ก เช่น แมงมุมและแมลงที่ตกลงบนผิวน้ำ โดยจะใช้ขาหน้าในการจับเหยื่อจากนั้นใช้ปากสำหรับเจาะดูดของเหลวจากตัวเหยื่อเป็นอาหาร
หมวดหมู่ : สัตว์ หมวดหมู่ : แมลง
แฮช
แฮช อาจหมายถึง
ศาลรัฐธรรมนูญสหพันธ์
ศาลรัฐธรรมนูญสหพันธ์ (Bundesverfassungsgericht, ย่อว่า BVerfG; Federal Constitutional Cour) เป็นศาลรัฐธรรมนูญชั้นสูงสุดแห่งสหพันธ์สาธารณรัฐเยอรมนี จัดตั้งขึ้นตามรัฐธรรมนูญซึ่งเรียกว่า "กฎหมายพื้นฐานของสหพันธ์สาธารณรัฐเยอรมนี" มีที่ทำการอยู่ ณ เมืองคาลส์รูเออ โดยเจตนาจะให้อยู่ห่างจากหน่วยงานรัฐบาลกลางในกรุงเบอร์ลินและเมืองอื่น ๆ
เขตอำนาจของศาลนั้นมุ่งไปที่ประเด็นความชอบด้วยรัฐธรรมนูญและหน้าที่ของหน่วยงานของรัฐในอันที่จะปฏิบัติตามรัฐธรรมนูญ ศาลมีอำนาจทบทวนการแก้ไขเพิ่มเติมรัฐธรรมนูญซึ่งฝ่ายนิติบัญญัติให้ความเห็นชอบแล้ว เพื่อให้เป็นที่มั่นใจว่า การแก้ไขเพิ่มเติมดังกล่าวไม่ขัดกับหลักการในกฎหมายหลักตามที่บทนิรันดร์ (eternity clause) ระบุไว้
ตั้งแต่สงครามโลกครั้งที่ 2 เป็นต้นมา การที่ศาลใช้อำนาจควบคุมรัฐธรรมนูญอย่างมหาศาลและเป็นนิจ แต่ก็ตั้งอยู่บนหลักการยับยั้งชั่งใจของฝ่ายตุลาการและการปรับปรุงการเมืองมาอย่างต่อเนื่อง ทำให้ศาลมีบทบาทสำคัญอย่างยิ่งในระบอบประชาธิปไตยสมัยใหม่ของประเทศเยอรมนี
เขตอำนาจ
กฎหมายหลัก มาตรา 20 อนุมาตรา 3 บัญญัติว่า รัฐธรรมนูญย่อมผูกพันอำนาจทั้งสามแห่งรัฐ คือ นิติบัญญัติ บริหาร และตุลาการ โดยตรง ฉะนั้น ไม่ว่าเป็นการกระทำของอำนาจใด และไม่ว่าจะเป็นเพียงการละเมิดแบบพิธี (เช่น ไม่ปฏิบัติตามกระบวนการ หรือปฏิบัตินอกเหนืออำนาจ) หรือเป็นความขัดแย้งที่เป็นสาระสำคัญ (เช่น ไม่เคารพสิทธิพลเมือง) ศาลก็สามารถวินิจฉัยความชอบด้วยรัฐธรรมนูญได้ทั้งสิ้น
อำนาจของศาลนั้นมีบัญญัติไว้ในกฎหมายหลัก มาตรา 93 แต่รายละเอียดนั้นกำหนดอยู่ในกฎหมายส่วนกลาง คือ รัฐบัญญัติศาลรัฐธรรมนูญสหพันธ์ (Bundesverfassungsgerichts-Gesetz; Federal Constitutional Court Act) รัฐบัญญัตินี้ยังระบุวิธีบังคับตามคำวินิจฉัยของศาลด้วย โดยนัยดังกล่าว ศาลจึงมีวิธีพิจารณาที่เคร่งครัด และเรื่องที่อยู่ในอำนาจมีดังนี้
ตั้งแต่ปี 2009 สืบมา กฎหมายที่ศาลวินิจฉัยว่าไม่ชอบด้วยรัฐธรรมนูญนั้นมีมากกว่า 600 ฉบับ
การจัดองค์การ
ศาลมีสมาชิกทั้งหมด 16 คน แบ่งไปจัดตั้ง "ที่ประชุมใหญ่" (Senate) 2 แห่ง แห่งละ 8 คน ที่ประชุมใหญ่จะจ่ายสมาชิกของตนไปนั่งเป็นองค์คณะซึ่งมีทั้งหมด 3 องค์คณะ แต่ละองค์คณะประกอบด้วยตุลาการ 3 คน
ประธานที่ประชุมใหญ่คน 1 เป็นประธานศาล อีกคน 1 เป็นรองประธานศาล ประธานทั้ง 2 ยังนั่งเป็นองค์คณะ 2 ใน 3 องค์คณะแห่งที่ประชุมใหญ่ของตนด้วย ประธานที่ประชุมใหญ่ทั้ง 2 จะสลับกันเป็นประธานศาล กล่าวคือ เมื่อประธานที่ประชุมใหญ่แห่ง 1 เป็นประธานศาลแล้ว สมัยหน้า ประธานที่ประชุมใหญ่อีกแห่ง 1 จะเป็นประธานศาล
ศาลปฏิบัติต่างจากศาลอื่นของเยอรมนีตรงที่มักเปิดเผยคะแนนเสียง แต่มักเป็นคะแนนเสียงรอบสุดท้ายเท่านั้น ข้อแตกต่างอันสำคัญอีกประการ คือ ศาลอนุญาตให้สมาชิกของศาลเสนอความเห็นแย้งได้ สิทธิเสนอความเห็นแย้งนี้รับรองขึ้นเมื่อปี 1971
การแต่งตั้งตุลาการ
ตามกฎหมายหลัก สมาชิกของศาลนั้นรัฐสภาเลือกตั้ง แต่ละสภาของรัฐสภามีอำนาจเลือกตั้งสมาชิกของศาลสภาละ 8 คน และจะสลับกันเลือกประธานศาล การเลือกตั้งสมาชิกของศาลนั้นต้องได้เสียงข้างมาก 2 ใน 3
ในทางปฏิบัติ สภาผู้แทนราษฎรมอบหมายภารกิจนี้ให้องค์กรที่เรียก "คณะกรรมการเลือกตั้งตุลาการ" (Richterwahlausschuss; judges election board) ซึ่งประกอบด้วยสมาชิกสภาผู้แทนราษฎรจำนวน 1 แม้นักวิชาการหลายคนเห็นว่า วิธีนี้ไม่ชอบด้วยรัฐธรรมนูญ แต่ก็ยังไม่มีผู้ใดร้องเป็นคดีต่อศาล
ตุลาการแต่ละคนอยู่ในตำแหน่งเป็นเวลา 12 ปี แต่พ้นจากตำแหน่งทันทีที่อายุครบ 68 ปี บุคคลจะเป็นตุลาการได้ต้องมีอายุ 40 ปีแล้ว และต้องเป็นนักนิติศาสตร์ที่ได้รับการฝึกฝนมาอย่างจัดเจน ในบรรดาตุลาการทั้ง 16 คนนั้น 6 คน (ที่ประชุมใหญ่ละ 3 คน) ต้องเป็นตุลาการศาลส่วนกลาง อีก 10 คน (ที่ประชุมใหญ่ละ 5 คน) ต้องเป็นนักนิติศาสตร์ ซึ่งส่วนใหญ่แล้วเป็นอาจารย์มหาวิทยาลัย ข้าราชการ หรือทนายความ เมื่อวาระดำรงตำแหน่งสิ้นสุดลง ตุลาการส่วนใหญ่มักไม่รับราชการต่อไปอีก แต่มีกรณียกเว้นซึ่งเป็นที่จดจำกันแพร่หลาย คือ โรมัน แฮร์ซอก (Roman Herzog) ประธานศาล ได้รับเลือกเป็นประธานาธิบดีเมื่อปี 1994 ก่อนจะพ้นจากตำแหน่งไม่นาน
ซิลิเกต
ซิลิเกต (silicates) เป็นแร่ที่เกิดจากการรวมตัวของ ซิลิกอนและ ออกซิเจน และยังมีสารอื่นประกอบ ทำให้เกิดลักษณะต่างๆกันหลายชนิด ซึ่งสามารถแบ่งออกได้เป็น 6 ชนิด คือ นีโซซิลิเกต (Nesosilicate), โซโรซิลิเกต (Sorosilicate), ไซโคลซิลิเกต (Cyclosilicate), ไอโนซิลิเกต (Inosilicate), ฟิลโลซิลิเกต (Phyllosilicate), เทกโทซิลิเกต (Tectsilicate)
แสงกระสือ
แสงกระสือ เป็นภาพยนตร์ไทยแนวโรแมนติก-แฟนตาซี-ระทึกขวัญ กำกับโดย สิทธิศิริ มงคลศิริ เขียนบทโดย ชูเกียรติ ศักดิ์วีระกุล ว่าด้วยเรื่องราวของวัยรุ่นสาวคนหนึ่งที่ค้นพบว่าทุกคืนตัวเองจะต้องกลายร่างเป็น กระสือ ทำให้เธอต้องเอาตัวรอดจากกลุ่มนักล่ากระสือและหาทางรักษาการกลายร่างไปพร้อมๆกับการช่วยเหลือจากเพื่อนสนิทของเธอเอง
ภาพยนตร์เรื่องดังกล่าวผลิตโดย ทรานส์ฟอร์เมชั่น ฟิล์ม เอ็ม พิคเจอร์ส ซีเจ เมเจอร์ เอ็นเตอร์เทนเมนต์ และ นอร์ธ สตาร์ สตูดิโอ จัดจำหน่ายโดย ทรานส์ฟอร์เมชั่น ฟิล์ม และมีกำหนดเข้าฉายอย่างเป็นทางการในโรงภาพยนตร์ในวันที่ 14 มีนาคม พ.ศ. 2562 ภาพยนตร์ทำรายได้ 36.65 ล้านบาท และภาพยนตร์เรื่องนี้เป็นตัวแทนประเทศไทย ในการเสนอชื่อเพื่อเข้าชิง รางวัลออสการ์ สาขาภาพยนตร์นานาชาติยอดเยี่ยม รางวัลออสการ์ สาขาภาพยนตร์นานาชาติยอดเยี่ยม ครั้งที่ 92
กระเจียว
กระเจียว, กระเจียวแดง, อาวแดง หรือ ว่านมหาเมฆ เป็นไม้ล้มลุกในวงศ์ขิง (Zingiberaceae) ลำต้นเป็นเหง้าใต้ดิน ช่อดอกชูออกจากปลายลำต้นเทียมโดยมีริ้วประดับ ริ้วประดับตอนปลายมีสีแดงอมม่วง กลีบดอกสีครีม ปลายกลีบปากมีแต้มสีเหลือง ช่อดอกนำไปลวกจิ้มน้ำพริก หน่อใช้ประกอบอาหาร ภาษากะเหรี่ยงเรียกเพาะพอ ชาวกะเหรี่ยงนำช่อดอกอ่อนและหน่ออ่อนไปลวกจิ้มน้ำพริก
อำเภอเมืองแพร่
เมืองแพร่ เป็นศูนย์กลางการบริหารราชการ ศูนย์กลางธุรกิจ และวัฒนธรรมของจังหวัดแพร่
ประวัติ
ที่ว่าการอำเภอเดิมตั้งอยู่บริเวณที่ดินข้างถนนไชยบูรณ์ ต่อมาได้ย้ายไปตั้งบริเวณที่ดินข้างสนามบิน ปัจจุบันเป็นอาคารไม้ 2 ชั้น ตั้งอยู่ติดถนนไชยบูรณ์ ตรงกันข้ามกับสำนักงานเทศบาลเมืองแพร่ ตำบลในเวียง
ที่ตั้งและอาณาเขต
อำเภอเมืองแพร่มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอเมืองแพร่แบ่งพื้นที่การปกครองออกเป็น 20 ตำบล 158 หมู่บ้าน ได้แก่
โรงเรียนมัธยม สพฐ.
โรงเรียนวิไลเกียรติอุปถัมภ์
โรงเรียนเอกชน
โรงเรียนพณิชยการลานนาและเทคโนโลยี
ยูกะ ไอซากะ
ยูกะ ไอซากะ ( 相坂 優歌<rt>あいさか ゆうか</rt>, 5 กันยายน 1990 - ) เป็นนักพากย์ และนักร้องชาวญี่ปุ่น เกิดที่จังหวัดชิบะ สังกัดอัปต์โปร
รายาฮีเยา
รายาฮีเยา (راج هيجاو) เป็นพระราชธิดาพระองค์ใหญ่ จากพระราชธิดาทั้งหมดห้าพระองค์ในสุลต่านมันซูร์ ชาห์ รายาฮีเยาสืบราชสันตติวงศ์รัฐสุลต่านแห่งปาตานีช่วงปี พ.ศ. 2127–2159 โดยพระองค์ทรงขึ้นครองราชย์ต่อจากสุลต่านบะห์ดูร์ ชาห์ ซึ่งเป็นพระอนุชาที่ถูกปลงพระชนม์ และหลังจากพระองค์สวรรคตผู้เป็นพระขนิษฐาของพระองค์พระนามว่า" รายาบีรู "ทรงขึ้นครองราชย์ต่อจากพระองค์ ในภาษามลายู พระนามของพระองค์หมายถึง "สีเขียว" หรือ "ราชินีสีเขียว"
ขึ้นครองราชย์
เมื่อเหล่าขุนนางราชสำนักเห็นพ้องต้องกันโดยการสนับสนุนรายาฮีเยาขึ้นครองราชย์ เหล่าบรรดาขุนนางต่างพร้อมใจกันเดินทางเพื่อมาถวายสัตย์ปฏิญาณสาบานตนเพื่อแสดงความจงรักภักดีตามธรรมเนียมต่อหน้าพระพักตร์ ขาดแต่อัครมหาเสนาบดีปาตานี เบินดาฮารา (Bendahara) กายูเคอลัต ขุนนางผู้ทรงอิทธิพลแห่งเมืองสายที่ไร้วี่แววการมาถึง
ต่อมามีแหล่งข่าวที่ยังไม่ได้รับการตรวจสอบอย่างแน่ชัด ได้รายงานมาว่า เบินดาฮารากายูเคอลัต เตรียมกำลังซ่องสุมไพร่พลในสังกัดประมาณ 5,000 นาย และมีทหารเอกคู่ใจประมาณ 40 นาย ซึ่งกล่าวกันว่าทหารเอกเหล่านี้ได้ผ่านพิธีทางไสยศาสตร์ให้อยู่ยงคงกระพัน เพื่อใช้ในการก่อกบฏต่อรายาฮีเยา ขณะที่เบินดาฮาราเคลื่อนกำลังประชิดเมืองหลวง เหล่าบรรดาขุนนางที่ใกล้ชิดต่างอ้างลาป่วยเพื่อหลบหนีจากภัยทางการเมือง เมื่อฝ่ายวังหลวงทราบข่าวการมาถึงของฝ่ายเบินดาฮารา ซึ่งกำลังเดินผ่านประตูรั้วพระราชวังไพลินเพื่อมุ่งหน้าสู่ท้องพระโรงอย่างอุกอาจ รายาฮีเยาจึงรีบเสด็จไปยังประตูทางเข้าท้องพระโรงในฉลองพระองค์สีเขียว มีสร้อยพระศอเป็นด้ายทองคำร้อยด้วยบุปผชาติ ทรงประทับยืนอยู่บนบันไดท้องพระโรงอย่างสง่างาม มีเพียงราชองครักษ์สองนายพร้อมดาบเคลือบทองคำประจำกายถวายอารักขาอยู่เบื้องล่าง กับบรรดาข้าราชบริพารและนางกำนัลหมอบกายอยู่บนพื้นด้านหน้าท้องพระโรง
เมื่อเบินดาฮาราเดินมาถึงหน้าพระพักตร์ รายาฮีเยาจึงทรงถอดผ้าพันพระศอโยนพระราชทานให้แก่เบินดาฮารา ด้วยทีท่าของพระองค์ที่เต็มไปด้วยความสงบเยือกเย็นอย่างยิ่งโดยไร้ความหวาดหวั่น ทั้งสองฝ่ายจึงเกิดการประจันหน้ากันไม่แม้แต่จะทรงเปิดพระโอษฐ์เจรจาสิ่งใด เบินดาฮาราได้นั่งลงถวายคำนับเบื้องพระบาท จากนั้นดึงกริชประจำกายออกมาวางไว้บนพื้นแล้วหยิบเอาผ้าพันพระศอมาพันไว้รอบศีรษะ พร้อมเปล่งวาจาถวายพระพรว่า" ขอองค์กษัตริยาทรงพระเจริญยิ่งยืนนาน ขอจงบุญญาบารมีของพระองค์ทรงเพิ่มพูนสู่ราชบัลลังก์อาณาจักรแห่งนี้ตลอดไป (Daulat Tuanku bertambah-tambah daulat sa'adat Duli Tuanku diatas takhta kerajaan yang mahamulia.)  เบินดาฮารากายูเคอลัตจึงกล่าวสรรเสริญพระบารมีซ้ำอีกครั้ง จากนั้นจึงถ่ายทอดคำสั่งให้ถอนกำลังไพร่พลและเตรียมตัวเดินทางกลับตาแกะห์ ส่วนรายาฮีเยาเสด็จกลับเข้าตำหนักโดยมิได้รับสั่งอันใด ภายในค่ำคืนนั้น เบินดาฮาราได้กล่าวกับบรรดาผู้ติดตามว่า ผ้าพันพระศอที่พระองค์พระราชทานนั้นคือเครื่องหมายที่พระองค์ทรงขอชีวิตกับตนไว้ แต่ถึงอย่างไรนั้นเหตุการณ์นี้สร้างความเคารพยำเกรงให้แก่ขุนนางในราชสำนัก จนไม่มีใครกล้าท้าทายพระราชอำนาจขององค์กษัตริยาอีกต่อไป
รัชกาล
ในสมัยของพระองค์ บ้านเมืองมีความเจริญรุ่งเรืองมาก เป็นยุคทองด้านการค้ากับต่างประเทศ กษัตริย์จากยุโรปและเมืองต่าง ๆ ได้ส่งคณะทูตมาเจริญสัมพันธไมตรี รวมทั้งสยามและญี่ปุ่น ถือเป็นครั้งแรกที่ญี่ปุ่นเข้ามาค้าขายกับปาตานี ชาวฮอลันดาเข้ามาทำการค้ากับปาตานีครั้งแรก ต่อมา พ.ศ. 2148 ชาวสเปนได้เดินทางเข้ามาค้าขายที่เมืองปาตานี และ พ.ศ. 2153 ชาวอังกฤษได้เดินทางเข้ามาค้าขายที่เมืองปาตานี
นอกจากนั้นยังมีการขุดคลองกือเซะ ดังความว่า "...รายาฮีเยาทรงรับสั่งให้ราษฎรพร้อมกันขุดคลอง โดยเริ่มจากรือเซะมุ่งไปทางทิศเหนือจนถึงแม่น้ำที่อ่าวเตอร์มางัน (ใกล้กับหมู่บ้านปรีกีปัจจุบัน) เมื่อสามารถขุดคลองเชื่อมกับแม่น้ำแล้ว น้ำก็ไหลมาตามคลองแห่งใหม่ผ่านคลองกรือเซะแล้วไหลออกทะเลตรงอ่าวรา เมื่อน้ำทางเหนือไหลออกคลองกรือเซะก็เป็นผลให้น้ำจืดลง ทุ่งนาบริเวณนั้นก็ให้ผลเป็นที่พอใจ..."
การสวรรคต
จนถึงปี พ.ศ. 2159 รายาฮีเยาเสด็จสวรรคต โดยมีการเฉลิมพระนามถวายแด่พระองค์ภายหลังเสด็จสวรรคตว่า "มัรฮูมตัมบางัน" (Marhum Tambangan) และในเวลาต่อมารายาบีรูซึ่งเป็นพระขนิษฐภคินี (น้องสาว) ก็ขึ้นครองราชย์แทน ตามด้วยรายาอูงู และรายากูนิง เรียกรวมกันว่า สมัย 4 ราชินี สุสานรายาฮีเยา รวมถึงรายาบีรูและรายาอูงู ที่เรียกว่า สุสานราชินีสามพี่น้อง ตั้งอยู่หมู่ที่ 1 บ้านปาเระ ตำบลบาราโหม อำเภอเมืองปัตตานี จังหวัดปัตตานี
วัฏจักรของหิน
วัฏจักรของหิน เป็นความรู้พื้นฐานในธรณีวิทยาที่อธิบายถึงการเปลี่ยนแปลงของหินหลัก 3 ชนิด คือ หินอัคนี, หินตะกอน และหินแปร หินทั้งสามชนิดนี้มีการเปลี่ยนแปลงไปตามเวลาทางธรณีกาล อาจมีการเปลี่ยนจากหินชนิดหนึ่งไปเป็นหินอีกชนิดหนึ่ง หรืออาจเปลี่ยนกลับไปเป็นหินชนิดเดิมก็ได้ ขึ้นกับอุณหภูมิและความดันที่เป็นปัจจัยทำให้หินเกิดการผุพัง การกัดกร่อนและการแปรสภาพกลายเป็นหินชนิดใหม่ขึ้นมา
ต้นกำเนิดของหิน ต้นกำเนิดของหินแนวคิดวัฏจักรหินเกิดขึ้นในศตวรรษที่ 18 โดย เจสส์ ฮัตตัน บิดาแห่งธรณีวิทยา วัฎจักรน้ำนี้เป็นส่วนหนึ่งของแนวคิดหลักแห่งความเป็นเอกภาพ (Uniformitarianism) และจากความคิดของเขาที่ว่า “no vestige of a beginning, and no prospect of an end” ที่นำมาประยุกต์ใช้ในวัฏจักรหินร่วมกับกระบวนการทางธรณีวิทยา เมื่อมีทฤษฎีธรณีแปรสัณฐาน ในช่วงทศวรรษที่ 1960 จึงมีการพัฒนาเป็น Wilson cycle โดย J. Tuzo Wilson ที่นำเอาทฤษฎีแปรสัณฐานมาใช้ร่วมด้วย
วัฎจักรของหิน
เมื่อหินได้จมตัวลงสู่ใต้ผิวโลกจะเกิดการหลอมละลายกลายเป็นหินหนืด เมื่อปัจจัยสภาพแวดล้อมเปลี่ยนไปเกิดการเย็นตัวของระบบ หินหนืดจะเกิดการเย็นตัวอย่างช้า ๆ กลายเป็นหินอัคนีบาดาล ได้เนื้อหินเป็นผลึกหยาบ หรือถ้าหากหินหนืดมีการแทรกดันออกมานอกผิวโลก (หินหนืดที่ปะทุออกมานอกผิวโลกว่า ลาวา) จะเกิดการเย็นตัวอย่างรวดเร็วเกิดเป็นหินอัคนีพุ เนื้อหินที่ได้จะมีผลึกที่ละเอียด หรือในบางครั้งหากมีการเย็นตัวอย่างรวดเร็วมากจะได้เนื้อหินเป็นเนื้อแก้ว เช่น หินออบซิเดียน หินทุกชนิดทั้งหินอัคนี หินตะกอน และหินแปรสามารถหลอมละลายกลายเป็นหินหนืดและกลายเป็นหินอัคนีได้ทั้งสิ้น ประโยชน์ของหินคือเป็นแหล่งศึกษาให้เยาวชนรุ่นหลัง.